NÁRODNÁ RADA SLOVENSKEJ REPUBLIKY
III. volebné obdobie
Číslo:76/2005

1431
UZNESENIE
NÁRODNEJ RADY SLOVENSKEJ REPUBLIKY

z 19. januára 2004

k návrhu poslancov Igora Šulaja a Jirka Malchárka na preskúmanie všetkých podstatných okolností súvisiacich s prehratým sporom medzi Slovenskou republikou a ČSOB a. s.

	Národná rada Slovenskej republiky

	ž i a d a

	vládu Slovenskej republiky 

	A.  vypracovať

	         správu o prehratom súdnom spore Slovenskej republiky s ČSOB a. s. v medzinárodnej arbitráži. V uvedenej správe vysvetliť všetky podstatné právne, finančné a majetkové okolnosti, ktoré sa udiali v súvislosti so sporom medzi Slovenskou republikou a ČSOB a. s.,  a to vrátane vysvetlení súvisiacich s:

	        - postúpením  pohľadávok, ktoré prebrala Česká inkasní a Slovenská inkasná od ČSOB a. s.,

	        - spôsobom prijatia a splácania pôžičky Slovenskou inkasnou voči
ČSOB a. s.,

	        - predajom akcií ČSOB a. s. a následného sústredenia finančných prostriedkov z uvedeného predaja v štátnych finančných aktívach ako aj ich následného použitia,

	        - vytvorenia finančných rezerv na krytie prehratého sporu,

	        - nákladmi na právne zastupovanie,

	        - ako aj so zdôvodnením reálnosti nárastu pohľadávky Slovenskej republiky voči ČSOB a. s..

	Zároveň Národná rada Slovenskej republiky žiada vládu Slovenskej republiky v uvedenej správe definovať variantné finančné spôsoby súvisiace s úhradou vzniknutého záväzku voči ČSOB a. s. a ich rozpočtové dopady;

	B.  predložiť

	       správu Národnej rade Slovenskej republiky a prerokovať ju ako osobitný bod programu.

Pavol   H r u š o v s k ý   v. r.
predseda
Národnej rady Slovenskej republiky

Overovatelia:

Tomáš  G a l b a v ý    v. r.
Ľudmila   M u š k o v á   v. r.